: "Kersfees vir Blikkiesdorp" met Jak de Priester
Jak de Priester sluit 2019 af met sy konsert “Kersfees vir Blikkiesdorp”. Dis nie net ‘n konsert met nuwe liedjies en ou bekende treffers aan die einde van nóg ‘n jaar nie – maar bring ook weereens ‘n bietjie sonskyn na die “uitverkose” liefdadigheidsorganisasies in onderskeidelik die Kaap en Gauteng. Einde 2018 is talle blikkies en sakke honde- en katkos ingesamel vir Lucky Lucy Foundation – ‘n dieresorgprojek vir weggooi diere. Die verligting wat die publiek se bydrae gemaak het, het verwagtinge oortref en was van onskatbare waarde!!! Hierdie jaar maak ons weer só!
Met die konsert “Kersfees vir Blikkiesdorp”, wat by die Boer teater sal speel van 25 – 29 November, luister ons na hoe Jak die jaar, die lewe en die land mooi in perspektief plaas met sy liedjies en stories - en terselfdetyd ‘n verskil maak in baie diertjies se lewens! ‘n Deel van die kaartjiegeld sal na die Lucky Lucy Foundation gaan en daar sal soos in 2018 ‘n kersboom in die voorportaal wees om al die troeteldiergeskenke te plaas!
Kom sluit die jaar op ‘n goeie en regte manier af!!
"Kersfees vir Blikkiesdorp" met Jak de Priester
2019-11-27 - R 165 per ticket